Александър Муратов
Празник

chitanka.info

На първи юни всички знаят,

че празник имате, деца!

Затуй по-весело трамваят

хвърчи с крила от знаменца.

Летете волно и свободно,

тъй както птицата хвърчи,

звездички от небето родно

понесли в своите очи.

Отивате задружни, силни

към други по-велики дни

на мир и на блага обилни,

на радост и на добрини!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.